西泠印社

西泠印社，是杭州邪气有名个一个篆刻组织。迭个组织立在清光绪三十年（1904年），由浙派篆刻家丁辅之、王福庵、吴隐、叶为铭等先生，发起创办，吴昌硕是第一位社长。伊拉拿“保存金石，研究印学，兼及书画”当成宗旨。是东亚地区研究金石篆刻历史顶顶悠久、成就顶顶高、影响顶顶广个国际性团体，畀叫做“天下第一名社”。

西泠印社立在浙江省杭州市西湖景区孤山南面，东到白堤，西面挨牢西泠桥，北替里西湖接壤，南面正对外西湖。占地面积有7090平方米，建筑面积1750平方米。

分类:杭州